b'\n_START_ARTICLE_\nSlaget ved Stralsund 1429\n_START_SECTION_\nSj\xc3\xb8toget\n_START_PARAGRAPH_\nI L\xc3\xbcbeck i mars fikk man vite at en Peder Oxe hadde samlet en fl\xc3\xa5te p\xc3\xa5 hundre snicker og rob\xc3\xa5ter i Gr\xc3\xb8nsund ved Falster, som er det tradisjonelle samlingsstedet for sj\xc3\xb8tog inn i \xc3\x98stersj\xc3\xb8en under middelalderen. Arild Huitfeldt forteller i Danmarckis Rigis Kr\xc3\xb8nicke at dronning Filippa av England i sin manns frav\xc3\xa6r utruster 75 sm\xc3\xa5fart\xc3\xb8yer med 1 400 mann, antyder at dette var foretatt uten Erik av Pommerns medviten._NEWLINE_Fra Gr\xc3\xb8nsund angriper fl\xc3\xa5ten p\xc3\xa5 \xc3\xa5tti skip kysten av Mecklenburg og fortsetter til havnebyen Stralsund som blir overrasket da snekkene og skutene ved midnatt til 5. mai 1429 stormer havnen hvor byens handelsfl\xc3\xa5te ligger. Etter \xc3\xa5 ha brent fl\xc3\xa5ten og tatt en del med seg dro danskene ut mot Wolgast. Deretter brente de kystene av R\xc3\xbcgen og Mecklenburg fram til Greifswald. I mellomtiden hadde L\xc3\xbcbeck og Wismar kommet til hektene og rustet ut seks storskip som var klar for \xc3\xa5 avskj\xc3\xa6re den danske fl\xc3\xa5ten.\n_START_SECTION_\nSlaget\n_START_PARAGRAPH_\nDen 9. mai 1429 vendte den danske fl\xc3\xa5ten tilbake for \xc3\xa5 h\xc3\xa6rta Stralsund, men der hvor stredet mellom fastlandet og R\xc3\xbcgen var p\xc3\xa5 sitt smaleste hadde hanseatene plassert sine storskip. Kampene ble harde til tross for at det var bare f\xc3\xa5 mellomstore storskip med i den danske fl\xc3\xa5ten, men til slutt klarte stralsunderne \xc3\xa5 erobre to storskip som de siden styrte for \xc3\xa5 bryte opp den danske slagorden og drive flere p\xc3\xa5 grunn. Deretter gikk den danske fl\xc3\xa5ten i oppl\xc3\xb8sning og store deler flyktet over til Danmark._NEWLINE_Valget av sted for slaget var heldig. En holme p\xc3\xa5 midten av stredet har siden blitt kalt for Danaholmen til minne om sj\xc3\xb8slaget. Hvor mange skip gikk tapt er ikke kjent og heller ikke hvor mange var falt, bare at 300 var tatt til fange av hanseatene.\n_START_SECTION_\nEtterspill\n_START_PARAGRAPH_\nDa Erik av Pommern fikk h\xc3\xb8re om nederlaget ved Stralsund skal han ha blitt rasende p\xc3\xa5 sin dronning Philipa. Dronningen dro til et kloster i Vadstena der hun d\xc3\xb8de et halvt \xc3\xa5r senere i januar 1430 da hun f\xc3\xb8de et d\xc3\xb8df\xc3\xb8dt barn. Slaget i Stralsund hadde, til tross for nederlaget, gitt resultater. Det separatfred med Kalmarunionen i juli 1430.'